શિયાળાની શરૂઆત થાય અને સમગ્ર ભારતમાં જે સ્થળની સૌથી વધારે ચર્ચા થાય તે કચ્છનું સફેદ રણ. ભારતના અને ભારત બહારના ઘણા લોકો નવેમ્બરની આતુરતાપૂર્વક રાહા જોતા હોય છે. એ સફેદરણ ઉત્સવ આ વર્ષે પણ નવેમ્બરમાં ખુલી ગયો છે. 1 નવેમ્બરથી 20 ફેબ્રુઆરી સુધી આ ઉત્સવ ચાલવાનો છે તો જો તમે હજુ પણ આ સ્થળની મુલાકાત નથી લીધી તો ચાલો આ મીની ટ્રીપનો પ્લાન ત્યાં જ કરીએ. જ્યાં નજર કરો ત્યા માત્ર ને માત્ર સફેદ રણ.....જાણે ધરતીએ સફેદ રંગની ચાદર ઓઢી લીધી હોય તેવો અનુભવ થાય છે. જ્યારે શિયાળાની સવારનો આછો ધીમો તડકો તે ચાદર પર પડે છે ને એ ચાદર જાણે જગ-મગી ઊઠે છે. આથી પણ વધારે આહલાદક અનુભવ પુનમની રાત્રે અહી જોવા મળે છે. આકાશમાં પુર્ણ ચંદ્રમાં ખીલી ઉઠ્યા હોય તેના સફેદ પ્રકાશમાં સફેદ રણનો નજારો સ્વર્ગ જેવો લાગે છે. તો તે જોવાનું ચુક્તા નહીં.PC:Kaushik Patel